
	[bookmark: nev]ORBÁN BRIGITTA
orbanbrigi8@gmail.com
ÁOSZ
Osztatlan, 10. félév
Pécsi Tudományegyetem
Általános Orvostudományi Kar
	
[bookmark: _GoBack]






Témavezető:
	Dr. Csécsi Péter
egyetemi adjunktus, PTE ÁOK




Fenyegető vasospazmus előrejelzése serum biomarkerek segítégével subarachnoid vérzésen átesett betegeknél

Kulcsszavak: subarachnoid vérzés; GDF-15; neutrophil gelatinase-associated lipocalin; ADAMTS13; delayed cerebral ischemia.
Bevezetés: A növekedési differenciáló faktor 15 (GDF-15), a neutrophil gelatinase-associated lipocalin (NGAL) és az ADAMTS13 már korábban is ismert tényezőként szerepet játszottak a subarachnoid vérzés (SAV) patofiziológiájában. Jelen kutatásunk célja, hogy megvizsgáljuk ezen faktorok pontos szerepét a SAV korai fázisában, illetve összefüggésüket a primer és szekunder szövődményekkel.

Módszerek: A SAV-t követően serum mintákat gyűjtöttünk a betegektől öt különböző időpontban (a betegfelvétel után 24 (D1), 72 (D3), 120 l (D5), 168 (D7), és 216 órával (D9) később), majd ezeket MILLIPLEX Human Cardiovascular Disease (CVD) Magnetic Bead Panel 2 (Merck) segítségével mértük.

Eredmények: 150 SAV-en átesett beteget és 30 egészséges kontrollszemélyt vontunk be a vizsgálatba. A GDF-15 serum szintek szignifikáns összefüggést mutattak a három hónapos kedvezőtlen kimenetellel D1-től D9 időpontokig. A receiver operating characteristic curve (ROC) elemzés alapján, azoknál a betegeknél, akik felvételkor jó klinikai státusszal rendelkeztek (WFNS I-III), a D3 időpontban mért GDF-15 értékek kedvezőtlen 3 hónapos kimenetelt prediktáltak (cut-off érték: 3,97 ng/mL, AUC: 0,833, 95% CI: 0,728-0,938, érzékenység: 73,7%, specificitás: 82,6%, p <0,001). Az egyváltozós bináris logisztikus regressziós analízis alapján, a serum NGAL értékek a D1-D5 időpontokban és az ADAMTS13 serum szintek a D7-D9 időpontokban, szoros korrelációt mutatnak a macrovascularis vasospazmus megjelenésével.

Konklúzió: Eredményeink alapján, a GDF-15 egy korai indikátora lehet a kedvezőtlen funkcionális kimenetelnek, még azoknál a betegeknél is, akiknek felvételkor csak enyhe klinikai tünetekkel rendelkeztek. Amennyiben nagyobb esetszámú vizsgálat is igazolja eredményeinket, úgy lehetőség nyílna arra, hogy a serum GDF-15-öt betegszelekciós markerként használhassuk, azon betegek azonosítására, akik a jó felvételi klinikum mellett is, fokozott observatiot igényelnek. 



